Stjórn Nemendafélags Landbúnaðarháskóla Íslands mótmælir harðlega þeim áformum ríkisstjórnar Samfylkingar og Vinstri hreyfingarinnar græns framboðs að sameina Sjávarútvegs - og landbúnaðarráðuneytið við Iðnaðarráðuneytið . “ Stjórn Nemendafélags LbhÍ krefst þess að látið verði af áformum um sameiningu þessa tveggja ráðuneyta , sérstaklega í ljósi þess að mikið mun mæða á ráðuneyti landbúnaðar og sjávarútvegsmála í aðildarviðræðum Íslendinga við Evrópusambandið . Það er óneitanlega hætta á að landbúnaður hafi minna vægi innan nýs ráðuneytis fari svo að af sameiningu verði og yrði það mikill missir fyrir þann málaflokk er um ræðir , ” segir í ályktun stjórnarinnar .